CELEX: 62007TN0489
Language: el
Date: 2007-12-21 00:00:00
Title: Υπόθεση T-489/07: Προσφυγή της 21ης Δεκεμβρίου 2007 — Insight Direct USA κατά ΓΕΕΑ — Net Insight (Insight)

8.3.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 64/44
            
         Προσφυγή της 21ης Δεκεμβρίου 2007 — Insight Direct USA κατά ΓΕΕΑ — Net Insight (Insight)
   (Υπόθεση T-489/07)
   (2008/C 64/74)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: Insight Direct USA, Inc. (Tempe, Ηνωμένες Πολιτείες) (Εκπρόσωποι: M. Gilbert και M. Moore)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Net Insight AB (Στοκχόλμη, Σουηδία)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του δεύτερου τμήματος προσφυγών του ΓΕΕΑ της 20ης Σεπτεμβρίου 2007 στην υπόθεση R 1428/2006-2, καθόσον επικύρωσε την απόφαση του τμήματος ανακοπών περί απορρίψεως της αιτήσεώς της καταχωρίσεως για όλες τις υπηρεσίες που εμπίπτουν στις κλάσεις 37 και 42 και για ορισμένες από τις υπηρεσίες που εμπίπτουν στην κλάση 35, να δεχθεί την αίτηση καταχωρίσεως για όλες τις υπηρεσίες τις οποίες αυτή αφορούσε και
            
         
               —
            
            
               να καταδικάσει το ΓΕΕΑ και την αντίδικο ενώπιον του τμήματος προσφυγών στα δικαστικά έξοδα.
            
         Ισχυρισμοί και κύρια επιχειρήματα
   
      Αιτούσα την καταχώριση κοινοτικού σήματος: Η προσφεύγουσα
   
      Σήμα προς καταχώριση: Το εικονιστικό σήμα «Insight» για υπηρεσίες των κλάσεων 35, 36, 37 και 42 — αίτηση υπ' αριθ. 3 309 002
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η Net Insight AB
   
      Αντιταχθέν δικαίωμα επί σήματος ή σημείου: Το κοινοτικό και εθνικό λεκτικό σήμα «NET INSIGHT» για προϊόντα και υπηρεσίες των κλάσεων 9, 37 και 41
   
      Απόφαση του τμήματος ανακοπών: Μερική απόρριψη της ανακοπής
   
      Απόφαση του τμήματος προσφυγών: Απόρριψη της προσφυγής
   
      Λόγοι ακυρώσεως: Κατά την προσφεύγουσα, το τμήμα προσφυγών υπέπεσε σε σφάλμα κατά τον προσδιορισμό των κυρίαρχων και των διακριτικών στοιχείων του προγενέστερου σήματος και δεν έλαβε υπόψη του όλους τους κρίσιμους παράγοντες κατά την εκτίμηση της ομοιότητας των οικείων προϊόντων και υπηρεσιών. Επιπλέον, το τμήμα προσφυγών δεν εξέτασε όλους τους παράγοντες που πρέπει να λαμβάνονται υπόψη κατά τη συνολική εκτίμηση η οποία απαιτείται για να διαπιστωθεί αν συντρέχει κίνδυνος συγχύσεως μεταξύ των επίμαχων σημάτων.